Document ID: 32001R2020

Komisijas Regula (EK) Nr. 2020/2001
(2001. gada 15. oktobris)
par valstu un teritoriju nomenklatūru Kopienas ārējās tirdzniecības statistikai un statistikai par tirdzniecību starp dalībvalstīm
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. maija Regulu (EK) Nr. 1172/95, kas attiecas uz Kopienas un tās dalībvalstu preču tirdzniecību ar trešām valstīm [1], kurā jaunākie grozījumi izdarīti ar Komisijas Regulu (EK) Nr. 1917/2000 [2], un jo īpaši tās 9. pantu,
tā kā:
(1) Saskaņā ar Regulas (EK) Nr. 1172/95 9. pantu Komisija atbild par valstu un teritoriju nomenklatūras ieviešanu.
(2) 2001. gada 1. janvārī spēkā esošā nomenklatūras redakcija tika izklāstīta Komisijas Regulas (EK) Nr. 2032/2000 pielikumā [3].
(3) Valstu un teritoriju alfabētiskās kodēšanas pamatā ir ISO divburtu standarts, kas ir spēkā tiktāl, ciktāl tas sader ar Kopienas tiesību aktu prasībām; turklāt ir vēlams pārejas posms, lai dalībvalstis varētu pielāgoties izdarītajiem grozījumiem; vienkāršošanas dēļ ir svarīgi, lai šis pārejas posms beigtos, kad spēkā stājas noteikumi, ar kuriem pārskata Vienotā administratīvā dokumenta noteikumus.
(4) Šajā regulā paredzētie pasākumi saskan ar atzinumu, ko sniegusi Statistikas komiteja attiecībā uz preču tirdzniecību ar trešām valstīm,
IR PIEŅĒMUSI ŠO REGULU.
1. pants
Valstu un teritoriju nomenklatūras redakcija Kopienas ārējās tirdzniecības statistikai un statistikai par tirdzniecību starp dalībvalstīm, kas ir spēkā no 2002. gada 1. janvāra, ir izklāstīta šīs regulas pielikumā.
2. pants
Šī regula stājas spēkā 2002. gada 1. janvārī.
Tomēr dalībvalstis var izmantot trīsciparu kodus, kas doti šīs regulas pielikumā, līdz stājas spēkā noteikumi, ar kuriem pārskata Komisijas Regulas (EEK) Nr. 2454/93 [4] 37. un 38. pielikumu.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 15. oktobrī

Labels: 18
3
19
5